《观音岩僧圆宁楼上中饭赋赠圆宁为高僧楚石门徒》
明代·胡直

上人崖畔厂灵宫，戒律曾闻事远公。招客只供罗汉菜，翻经时引大王风。

飞泉出石成甘露，猛虎参堂学小空。来此不缘求胜果，将因结屋傍岩东。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。